Diari Oficial de la Generalitat Valenciana


Sumari del DOGV 5964, del 27-02-2009 (2009/2181)

RESOLUCIÓ de 9 de febrer de 2009, de la Conselleria d'Educació, per la qual s'atribuïx la denominació específica de Vermellar a l'institut d'educació secundària de l'Olleria.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2181


Data del document
:   09-02-2009

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * Olleria, l'
    * centre d'ensenyament
    * ensenyament secundari
    * ensenyament públic

RESOLUCIÓ de 9 de febrer de 2009, de la Conselleria d'Educació, per la qual s'atribuïx la denominació específica de Vermellar a l'institut d'educació secundària de l'Olleria. [2009/2181]  
El consell escolar de l'institut d'educació secundària de l'Olleria, en la sessió celebrada el 19 de juliol de 2007, va aprovar sol·licitar per al mencionat centre la denominació específica de Vermellar.  
Esta proposta va ser aprovada pel consell escolar municipal, en sessió celebrada el dia 29 de maig de 2008, i disposa, a més, de l'informe favorable de la Inspecció Educativa de la Direcció Territorial d'Educació de València, emés el 3 de juliol de 2008.  
La denominació proposada es referix a la partida rural en què es troba ubicat l'institut.  
L'article 13 de la Llei orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3.2 del Reglament orgànic i funcional dels instituts d'educació secundària establix que, una vegada creat el centre, el consell escolar d'estes podrà proposar-ne a la conselleria competent en educació la denominació específica, amb l'informe previ favorable del consell escolar municipal o, si no n'hi ha, del ple de l'ajuntament corresponent.  
L'article 3.3 de l'esmentat reglament establix que no podrà haver-hi al mateix municipi centres amb la mateixa denominació específica o que puga induir a error o confusió. El Registre de centres docents de la Comunitat Valenciana certifica, el 23 de gener de 2009, que no hi ha cap centre inscrit amb la dita denominació específica a la localitat de l'Olleria.  
En virtut d'això i fent ús de les facultats que em conferix l'article 28 de la Llei 5/1983, de 30 de desembre, del Consell, a proposta de la Direcció General d'Ordenació i Centres Docents, resolc:  
Primer  
Concedir la denominació específica de Vermellar a l'institut d'educació secundària de l'Olleria, codi 96210705.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia de la publicació en el Diari Oficial de la Comunitat Valenciana.  
D'acord amb els articles 107, 116 i 117 de la Llei de règim jurídic de les administracions públiques i del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller conseller d'Educació en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 9 de febrer de 2009.- El conseller d'Educació: Alejandro Font de Mora Turón.